Grundsalg i 2012 og 2013 samt salgspriser i 2014 
BESLUTNING 
Simone Hermansen, Ebbe Klausen, Jarl Friis, Steve Holst og Albert Poulsen kunne tiltræde 
indstillingen i overensstemmelse med Magistratens anbefaling.  
Daniel Bruun tog forbehold med henblik på en nærmere drøftelse i byrådsgruppen.  
Adam Hermansen var forhindret i at deltage i udvalgets behandling af sagen.  
Redegørelse for grundsalget i 2012 og 2013 samt fastlæggelse af salgspriser for kommunens grunde fremadrettet. 
 
RESUMÉ 
I denne indstilling oplyses om grundsalget for parcelhusgrunde, storparceller og erhvervsgrunde, hvor 
grundsalget efter offentligt udbud generelt strækker sig over en årrække.    
 
 
Endvidere skal salgspriserne for resterende grunde fastsættes, så Arealudvikling [adresse] kan sælge grundene 
efterhånden, som de annonceres, og købstilbud modtages.    
 
 
Det bemærkes, at indstillingen er fremsendt senere end normalt. Det skyldes primært en gennemgang og 
konkret vurdering af alle erhvervsarealerne med henblik på at fastsætte prisen for erhvervsjord i dagens 
marked, jf. nedenfor.    
 
 
Aarhus Kommune har i 2012 og 2013 solgt henholdsvis 55 og 94 parcelhusgrunde.    
 
 
Indstillingen indeholder nedenfor oplysninger omkring parcelhusgrunde til salg til fast pris i 2014 samt grunde, 
der byggemodnes.    
 
 
Der er i 2012 solgt en storparcel med mulighed for 100 boliger, mens der i 2013 er solgt tre storparceller med 
mulighed for 100 boliger i alt.    
 
 
Indstillingen indeholder nedenfor oplysninger omkring storparceller til salg til fast pris i 2014 samt storparceller, 
der byggemodnes.    
 
 
Der er ikke solgt erhvervsjord i 2012, mens der i 2013 er solgt 4,1 ha erhvervsjord.    
 
 
I 2014 vil der samlet udbydes ca.150 nye parcelhusgrunde, ligesom storparceller og erhvervsjord udbydes i 
takt med, at områderne bliver klar til byggemodning, og der er efterspørgsel i markedet.   
 
 
Det foreslås, at de gældende priser fastholdes for parcelhusgrunde, samt at den godkendte procedure for salg 
af storparceller fastholdes. For erhvervsgrunde foreslås, at priserne reduceres som foreslået i pkt. 5.3, hvilket 
er i overensstemmelse med vurdering fra statsautoriseret ejendomsmægler, som danner grundlag for 
prisdannelsen og udbudspriserne for erhvervsarealer i 2014. 
INDSTILLING 
At 1) De godkendte salgspriser fastholdes for parcelhusgrunde og ændres som foreslået under pkt. 5.3 for 
erhvervsgrunde. 
Sagens forløb 
25-06-2014 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen. 
 
30-06-2014 Magistraten 
 
Fremsendes til [adresse] Byråd med bemærkning, at Magistraten i mødet den 30. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 28. maj 2014. 
 
 
Borgmester Mike Frandsen, rådmand Rasmus Lauritsen og Preben Lassen var forhindret i at deltage i
sagens behandling. 
 
13-08-2014 [adresse] 
 
Beslutning ikke frigivet 
 
18-08-2014 Teknisk Udvalg 
 
Simone Hermansen, Ebbe Klausen, Jarl Friis, Steve Holst og Albert Poulsen kunne tiltræde 
indstillingen i overensstemmelse med Magistratens anbefaling.  
 
Daniel Bruun tog forbehold med henblik på en nærmere drøftelse i byrådsgruppen.  
 
Adam Hermansen var forhindret i at deltage i udvalgets behandling af sagen. 
 
27-08-2014 Aarhus Byråd 
 
Beslutning ikke frigivet 
 
